సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
‘మెహబూబా’ సెన్సార్‌ టాక్.. ఛార్మి ఫుల్ ఖుషీ!
డాషింగ్‌ డైరెక్టర్‌ పూరి జగన్నాథ్‌ దర్శకత్వంలో ఆయన తనయుడు ఆకాష్‌ పూరి హీరోగా తెరకెక్కిన చిత్రం ‘మెహబూబా’ సెన్సార్ పూర్తి చేసుకుంది.
Samayam Telugu | Updated:
May 3, 2018, 08:50PM IST
డాషింగ్‌ డైరెక్టర్‌ పూరి జగన్నాథ్‌ దర్శకత్వంలో ఆయన తనయుడు ఆకాష్‌ పూరి హీరోగా తెరకెక్కిన చిత్రం ‘మెహబూబా’. లావణ్య సమర్పణలో పూరి జగన్నాథ్‌ టూరింగ్‌ టాకీస్‌ పతాకంపై పూరి కనెక్ట్స్‌ నిర్మించింది. మే 11న ప్రపంచవ్యాప్తంగా ఈ చిత్రం విడుదలవుతోంది. హిట్‌ చిత్రాల నిర్మాత దిల్‌రాజు.. శ్రీ వెంకటేశ్వర ఫిలింస్‌ ద్వారా ఈ చిత్రాన్ని విడుదల చేస్తున్నారు. కాగా, ఈ చిత్రం గురువారం సెన్సార్‌ పూర్తి చేసుకొని యు/ఎ సర్టిఫికెట్‌ పొందింది. సెన్సార్ బోర్డు సభ్యులకు సినిమా చాలా బాగా నచ్చిందని, దీంతో తమకు కాన్ఫిడెన్స్ మరింత పెరిగిందని సహ నిర్మాతగా వ్యవహరిస్తోన్న ఛార్మి వెల్లడించారు. ఈ మేరకు ఆమె ఒక వీడియో మెసేజ్‌ను విడుదల చేశారు.
‘మా సినిమా సెన్సార్‌ పూర్తి చేసుకొని యు/ఎ సర్టిఫికెట్‌ పొందింది. సెన్సార్‌ సభ్యులందరూ సినిమా చాలా బాగా నచ్చిందని చెప్పారు. ఆకాష్‌ చాలా బాగున్నాడు, లవ్‌ స్టోరీ చాలా బాగుంది అని పదే పదే చెప్పడంతో మాకు చాలా ఎనర్జీ వచ్చింది. సినిమాపై మరింత కాన్ఫిడెన్స్‌ వచ్చింది. ఈ సందర్భంగా సెన్సార్‌ సభ్యులకు కృతజ్ఞతలు తెలియజేస్తున్నాం. మే 11న ప్రపంచవ్యాప్తంగా ‘మెహబూబా’ చిత్రాన్ని విడుదల చేస్తున్నాం’ అని ఛార్మి తెలిపారు.
‘మెహబూబా’ సెన్సార్‌ టాక్.. ఛార్మి ఫుల్ ఖుషీ!
X
కాగా, 1971లో జరిగిన ఇండో-పాక్‌ యుద్ధ నేపథ్యంలో జరిగే లవ్‌, యాక్షన్‌ ఎంటర్‌టైనర్‌గా ఈ చిత్రాన్ని రూపొందించారు. యుద్ధ సన్నివేశాలను పూరి అద్భుతంగా తెరపై ఆవిష్కరించారని అంటున్నారు. ఈ చిత్రంలో ఆకాశ్‌ సరసన నేహాశెట్టి హీరోయిన్‌గా నటించింది. మురళీ శర్మ మరో ప్రధాన పాత్రలో నటించారు. ఈ చిత్రానికి సందీప్‌ చౌతా సంగీతం మరో ప్రధాన ఆకర్షణ. యంగ్ సినిమాటోగ్రాఫర్ విష్ణుశర్మ సన్నివేశాలను ఎంత బాగా తెరకెక్కించారో ట్రైలర్ చూస్తే అర్థమైపోతోంది.